На основу Решења Привредног суда у Београду посл. бр. 4. Ст. 181/13 од 16.04.2015. године, а у складу са члановима 131,132,133. Закона о стечају (Службени Гласник Републике Србије бр. 104/09, 99/2011 - др.закон, 71/2012 – УС) и Националним стандардом бр. 5. о начину и поступку уновчења имовине стечајног дужника (Службени Гласник Републике Србије бр. 13/2010), стечајни управник стечајног дужника

„ТЕРМОЕЛЕКТРО” Д.О.О. - У СТЕЧАЈУ БЕОГРАД, УРАЛСКА БР. 9

О Г Л А Ш А В А

Продају удела, непокретне и покретне имовине методом јавног прикупљања понуда

|  |  |  |  |
| --- | --- | --- | --- |
| **Редни Број целине** | **Удели у основном капиталу других правних лица** | **Процењена вредност**  | **депозит** |
| 1. | **удео у висини од 100%** у Привредном друштву **ТЕРМОЕЛЕКТРО РОТАЦИОНА ОПРЕМА**, матични број: 20713933. | 1.533.486,27 рсд | 306.697,25 рсд |
| 2. | **удео у висини од 49%** основног капитала Привредног друштва за ремонт, монтажу, одржавање и инжењеринг турбоенергетских постројења **TERMOELEKTRO POWER** **доо**, матични број: 20750278. | 949.130,00 рсд | 189.826,00 рсд |
| 3. | **удео у висини од 5%** основног капитала привредног друштва **ТЕРМОЕЛЕКТРО БРЧКО** матични број: 600092100008. | 18.474.289,86 рсд | 3.694.857,97 рсд |

|  |  |  |  |
| --- | --- | --- | --- |
| Редни Број целине | **Непокретна имовина**  | **Процењена вредност** | **Депозит** |
| 4. | **Зграда за коју није позната намена**, ул. Чалачка греда уписана у лист непокретности број 1016 КО Дивчибаре, а која се налази на катастарској парцели број 653/3 површине у габариту 80 m2 изграђен без одобрења за изградњу.Носилац права на објекту је Термоелектро доо – у стечају, облик својине – држалац/приватна, са обимом удела 1/1.На катастарској парцели број 653/3 стечајни дужник има право коришћења на земљишту под зградом – објектом, са обимом удела 1/1. | 4.801.864,00 рсд | 960.372,80 рсд |
| 5. | **Зграда дрвне индустрије, индустрије намештаја и производње папира бр. 1,** ул-потес Варош уписана у лист непокретности број 319 КО Мионица Варош а која се налази на катастарској парцели број 282/1, спратности приземље + I спрат која се састоји од:производне хале површине 720 м2канцеларијског дела површине 80 м2где је стечајни дужник уписан као носилац права својине са обимом удела 1/1.**Зграда дрвне индустрије, индустрије намештаја и производње папира бр. 2,** ул-потес Варош уписана у лист непокретности број 319 КО Мионица Варош а која се налази на катастарској парцели број 282/1, спратност приземна, површине 720 м2 где је стечајни дужник уписан као носилац права својине са обимом удела 1/1.**Зграда дрвне индустрије, индустрије намештаја и производње папира бр. 3 – НАДСТРЕШНИЦА** ул-потес Варош уписана у лист непокретности број 319 КО Мионица Варош а која се налази на катастарској парцели број 282/1, површине 504 м2 где је стечајни дужник уписан као носилац права својине са обимом удела 1/1.На катастарској парцели 282/1 КО Мионица Варош, стечајни дужник има уписано право коришћења земљишта под зградом (градско грађевинско земљиште) са обимом удела 1/1. | 77.261.991,76 рсд | 15.452.398,35 рсд |
| 6. | **Зграда техничких услуга бр. 1 (технички преглед)** ул-потес Топлички пут уписана у лист непокретности број 319 КО Мионица Варош а која се налази на катастарској парцели број 267/5, спратности приземље + I спрат која се састоји од:* канцеларијског дела на приземљу површине 174м2 и канцеларијског дела на првом спрату површине 210 м2
* техничког прегледа на приземљу површине 235 м2
* радионице површине 128 м2
* надстрешнице на приземљу површине 50 м2

где је стечајни дужник уписан као носилац права својине са обимом удела 1/1.**Зграда техничких услуга бр. 3 (вулканизерска радња)** ул-потес Топлички пут уписана у лист непокретности број 319 КО Мионица Варош која се налази на катастарској парцели број 267/5, број етажа приземље, укупне површине 106 м2 где је стечајни дужник уписан као носилац права својине са обимом удела 1/1.На катастарској парцели 267/5 КО Мионица Варош, стечајни дужник има уписано право коришћења земљишта под зградом (градско грађевинско земљиште) са обимом удела 1/1. | 36.434.143,1 рсд | 7.286.828,62 рсд |
| 7. | **Зграда за коју није позната намена бр. 2 (магацин)** ул-потес Топлички пут уписана у лист непокретности број 319 КО Мионица Варош која се налази на катастарској парцели број 267/5, број етажа приземље, укупне површине 1.021 m2 где је стечајни дужник уписан као носилац права својине са обимом удела 1/2.На катастарској парцели 267/5 КО Мионица Варош, стечајни дужник има уписано право коришћења земљишта под зградом (градско грађевинско земљиште) са обимом удела 1/1. | 9.192.568,39 рсд | 1.838.513,67 рсд |
| 8. | **Остале зграде бр. 4 – пословно складишни објекат – хала** ул-потес Топлички пут уписана у лист непокретности број 319 КО Мионица Варош која се налази на катастарској парцели број 267/5 укупне површине 585 m2, где је стечајни дужник уписан као носилац права својине са обимом удела 1/1.На катастарској парцели 267/5 КО Мионица Варош, стечајни дужник има уписано право коришћења земљишта под зградом (градско грађевинско земљиште) са обимом удела 1/1. | 10.534.089,15 рсд | 2.106.817,83 рсд |
| 9. | **Трособан стан у Београду** у ул. Николе Доксата бр. 87, стан бр. 13 површине 76 m2 који се налази на катастарској парцели 2218/18 КО Звездара. Стечајни дужник је ванкњижни власник предметне непокретности, а на основу пресуде Привредног суда у Београду посл. Бр. 6 П 425/15 од 27.08.2015. године, са клаузулом правоснажности од 28.09.2015. године.  | 8.736.437,35 рсд | 1.747.287,47 рсд |
| 10. | **Објекти** на локацији у Новом Саду, ул. Руменичка бр. 152 и то: управна зграда, дрвене скелетне конструкције, површине 40 m2 , барака иза управне зграде површине 150m2, метални контејнер, челичне скелетне конструкцијеса стубовима од ваљаних профила и решеткастим кровним вешачима, површине 16 m2, челична скелетна надстрешница површине 50 m2 | 1.177.615,74 рсд | 235.523,15 рсд |
| 11. | **Пословни простор** који се налази у стамбено-пословном објекту „Z-4“ B „Злоковац“ у Тузли, укупна површина 35m2. | 1.852.677,58 рсд | 370.535,52 рсд |

|  |  |  |  |
| --- | --- | --- | --- |
| **Редни Број целине** | **имовина – монтажне хале** | **Процењена вредност** | **Депозит** |
| 12. | **Монтажна хала челичне рамовске конструкције** са стубовима од ваљаних профила и решеткастим кровним носачима, која се састоји од: **хале** површине 286 m2 и **анекса хале** површине 176 m2. Кровни покривач хале је двоструки лим са слојем термоизолације. Фасада је од алуминијумског валовитог лима – валопласт цца 450 m2. **Наведена хала је** **демонтирана**, у складу са Одлуком стечајног управника, будући да је била изграђена на туђем земљишту у кругу Топлане Нови Београд и као таква предвиђена за рушење.Делови демонтиране хале налазе се на адреси стечајног дужника у Обреновцу, ул. Богљуба Урошевића Црног бб. | 762.924,27 рсд | 152.584,85 рсд |
| 13. | **Монтажна хала челичне рамовске конструкције** са стубовима од ваљаних профила и решеткастим кровним носачима, која се састоји од: **хале** површине 240m2 и **анекса хале** површине 88 m2. **Наведена хала је демонтирана**, у складу са Одлуком стечајног управника, будући да је била изграђена на туђем земљишту у кругу Термоелектране Колубара Б у Великим Црљенима и као таква предвиђена за рушење. Делови демонтиране хале налазе се на адреси стечајног дужника у Обреновцу, ул. Богљуба Урошевића Црног бб. | 516.206,88 рсд | 103.241,38 рсд |
| 14. | **Монтажна хала челичне рамовске конструкције** са стубовима од ваљаних профила и решеткастим кровним носачима, која се састоји од: **хале** површине 720 m2, **анекса хале** површине 28 m2. Кровни покривач јесте двоструки лим са слојем термоизолације површине цца 750 m2. Фасада је од алуминијумског валовитог лима - валопласт, површине цца 500 m2. **Наведена хала је демонтирана**, у складу са Одлуком стечајног управника, будући да је била изграђена на туђем земљишту у кругу Термоелектране Костолац и као таква предвиђена за рушење. Делови демонтиране хале налазе се на адреси стечајног дужника у Обреновцу, ул. Богљуба Урошевића Црног бб. | 2.669.688,02 рсд | 533.937,60 рсд |
| 15. | **Монтажна хала челичне рамовске конструкције** са стубовима од ваљаних профила и решеткастим кровним носачима, која се састоји од **хале** површине 280 m2, **анекса хале** површине 70 m2. Кровни покривач јесте валовити лим, валовити салонит површине цца 300 m2 Фасада је од алуминијумског валовитог лима – необрађен сипорекс блок површине цца 270 m2.**Наведена хала је демонтирана**, у складу са Одлуком стечајног управника, будући да је била изграђена на туђем земљишту у кругу Термоелекране ТЕНТ 2, Обреновац. Делови демонтиране хале налазе се на адреси стечајног дужника у Обреновцу, ул. Богљуба Урошевића Црног бб. | 718.093,92 рсд | 143.618,78 рсд |

|  |  |  |  |
| --- | --- | --- | --- |
| **Редни Број целине** | **покретна имовина****путничка и теретна возила** | **Процењена вредност** | **Депозит** |
| 16. | **путничко возло марке OPEL VEKTRA COMFROT Y22DTR**, регистарских ознака BG 265-KH, година производње 2004. Возило се налази на локацији стечајног дужника у Београду, ул. Уралска бр. 9 | 380.000,00 рсд | 76.000,00 рсд |
| 17. | **путничко возло марке OPEL VEKTRA 1.6 16V** регистарских ознака F-T-323 година производње 1998. Возило се налази на локацији стечајног дужника у Београду, ул. Уралска бр. 9 | 90.000,00 рсд | 18.000,00 рсд |
| 18. | **теретно возило камион FAP 1620 BD 48PT** регистарских ознака BG 449-IZ година производње 1997. Возило се налази на локацији стечајног дужника у Београду, ул. Уралска бр. 9. Стање возила: лимарија је делимично кородирала. | 450.000,00 рсд | 90.000,00 рсд |
| 19. | **теретно возило камион FAP 1620 BD** регистарских ознака BG 397-153. година производње 1988. Возило се налази на локацији стечајног дужника у Београду, ул. Уралска бр. 9. | 340.000,00 рсд | 68.000,00 рсд |
| 20. | **путничко возило марке ZASTAVA 101 SKALA 55 PZK** регистарских ознака BG 342-ŠŽ година производње 2003. Возило се налази на локацији стечајног дужника у Београду, ул. Уралска бр. 9. | 70.000,00 рсд | 14.000,00 рсд |
| 21. | **путничко возило марке ZASTAVA 101 SKALA 55 PZK,** регистарских ознака BG 342-ŠV година производње 2003. Возило се налази на локацији стечајног дужника у Београду, ул. Уралска бр. 9. | 70.000,00 рсд | 14.000,00 рсд |
| 22. | **путничко возило марке ZASTAVA 101 SKALA 55 PZK** регистарских ознака BG 342-ŠZ година производње 2003. Возило се налази на локацији стечајног дужника у Београду, ул. Уралска бр. 9. | 70.000,00 рсд | 14.000,00 рсд |
| 23. | **путничко возло марке ZASTAVA 101 SKALA 55 PZK** регистарских ознака BG 470-XD година производње 2003. Возило је оштећено услед поплава. Возило се налази на локацији стечајног дужника у Обреновцу, ул. Богољуба Урошевића Црног бб. | 50.000,00 рсд | 10.000,00 рсд |
| 24. | **путничко возло LADA KARAVAN 1500** регистарских ознака BG 526-BK година производње 2002. Возило је оштећено услед поплава и неисправно –без мотора и налази се на локацији стечајног дужника у Обреновцу, ул. Богољуба Урошевића Црног бб. | 50.000,00 рсд | 10.000,00 рсд |
| 25. | **путничко возило марке LADA – 112 1,5 LI/5V** регистарских ознака BG 082-BU година производње 2002. Лимарија возила је значајно кородирала, постоје оштећења на лимарији каросерије. Возило се налази на локацији ТЕ у Уралској. | 90.000,00 рсд | 18.000,00 рсд |
| 26. | **теретно возило – камион марке ZASTAVA IVEKO 35.8 HNPK, 6+1** регистарских ознака BG 159-XL година производње 1997. Лимарија возила је местимично кородирала Возило се налази на локацији стечајног дужника у ул. Милана Станишића у Мионици | 230.000,00 рсд | 46.000,00 рсд |
| 27. | **путничко возило** **– марке ŠKODA FABIA CLASIC**, регистарских ознака BG 501-SC, година производње 2005.Возило је потпуно уништено, без мотора, точкова, комплетног предњег дела, нема предње масе, бранике, недостају комплетне електро инсталације, возило је без свих стакала, неупотребљиво и непоправљиво. | 12.600,00 рсд | 2.520,00 рсд |

|  |  |  |  |
| --- | --- | --- | --- |
| **Редни Број целине** | **Покретна имовина контејнери** | **Процењена вредност** | **Депозит** |
| 28. | **Тамно плави бродски метални контејнер** – 1 комад са пратећим инвентаром | 604.756,84 рсд | 120.951,36 рсд |
| **Светло плави бродски метални** – 1 комад са пратећим инвентаром |
| **Жути ПВЦ** – 2 комада, са пратећим инвентаром |
| Контејнери се налазе у Републици Словачкој, Левице, у кругу термоелектране Словенске енергетске стројарне – „СЕС“.Пратећи инвентар и опрема која се налази унутар истих детаљно је специфицирана у продајној документацији. |

|  |  |  |  |
| --- | --- | --- | --- |
| **Редни број целине** | **Покретна имовина опрема за обављање машинске делатности и контејнери у Обреновцу** | **Процењена вредност целокупне опреме** | **Депозит** |
| 29. | Опрема и контејнери се продају према спецификацији из продајне документације | 31.541.846,35 рсд | 6.308.369,27 рсд |
| **Напомена:** процењена вредност сваког појединачног пакета у који је опрема/контејнери разврстана за поступак продаје, истакнута је у спецификацији продајне документације под редним бројем који се односи на конкретан пакет. Висина депозита износи 20% од процењене вредности сваког конкретног пакета опреме, односно контејнера. |

**Процењена вредност имовине која представља предмет продаје није минимално прихватљива вредност нити је на било који други начин обавезујућа или опредељујућа приликом одређивања висине понуде;**

Право на учешће у поступку продаје имају сва правна и физичка лица која:

* након добијања профактуре, **изврше уплату ради откупа продајне документације** која обухвата имовинску целину за коју су заинтересовани. Продајна документација је разврстана на следећи начин:

**Продајна документација број 1.** односи се на уделе стечајног дужника у основном капиталу других правних лица, односно обухвата имовинске целине од броја 1 закључно са бројем 3, а цена исте износи 40.000,00 динара са урачунатим ПДВ-ом,

**Продајна документација број 2.** односи сена непокретну имовину стечајног дужника, односно обухвата имовинске целине од броја 4 закључно са бројем 11, а цена исте износи 40.000,00 динара са урачунатим ПДВ-ом,

**Продајна документација број 3.** односи сена демонтиране челичне монтажне хале, односно обухвата имовинске целине од броја 12 закључно са бројем 15, а цена исте износи 12.000,00 динара са урачунатим ПДВ-ом

**Продајна документација број 4.** односи се на покретну имовину стечајног дужника – путничка и теретна возила, односно обухвата имовинске целине од броја 16 закључно са бројем 27, а цена исте износи 10.000,00 динара са урачунатим
ПДВ-ом,

**Продајна документација број 5.** односи се на покретну имовину стечајног дужника – контејнере који се налазе у Републици Словачкој, односно обухвата имовинску целиниу број 28, а цена исте износи 12.000,00 динара са урачунатим ПДВ-ом,

**Продајна документација број 6.** односи се на покретну имовину стечајног дужника – контејнере који се налазе у Обреновцу и опрему стечајног дужника која је детаљно специфицирана у продајној документацији. Цена продајне документације износи 6.000,00 динара са урачунатим ПДВ-ом.

Профактура се може преузети сваког радног дана у периоду од 08.00 до 15.00 часова у просторијама стечајног дужника на адреси Уралска бр. 9, први спрат, канцеларија бр. 111. **Рок за откуп продајне документације је 26.08.2016. године**

* **уплате депозит** у износу од 20% од процењене вредности имовинске целине за коју су заинтересована, односно у износу од 20% од процењене вредности предмета опреме односно контејнера, са назнаком редног броја предмета опреме/контејнера према спецификацији из продајне документације, нпр. 29/\_\_\_. Депозит се уплаћује на текући рачун стечајног дужникаброј: **205-208997-08** који се води код **„Комерцијалне банке” А.Д. Београд** или **положе неопозиву првокласну банкарску гаранцију наплативу на први позив**, најкасније до 02.09.2016. године.
* **потпишу изјаву о губитку права на враћање депозита**. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10 до 15 часова, а најкасније 3 радна дана пре заказане продаје уз претходну најаву стечајном управнику на телефон:
011/277-30-23. Имовина - контејнери који се налазе у Републици Словачкој разгледаће се одређеног датума који ће бити одређен уз претходни договор са стечајним управником, а у зависности од броја понуђача заинтересованих за предметну имовину.

**Понуде се достављају** у затвореним ковертама **директно/лично** на адресу стечајног дужника Термоелектро доо - у стечају, Београд, ул. Уралска бр. 9, први спрат, канцеларија бр. 111, а **крајњи рок за достављање понуда је 05.09.2016. године до 09:45 часова**.

У разматрање ће се узети само понуде достављене у писаној форми у затвореним/запечаћеним ковертама са назнаком ''Понуда - НЕ ОТВАРАТИ - продаја имовине стечајног дужника Термоелектро доо - у стечају редни бр. целине \_\_\_'', са позивом на редни број целине из Огласа на коју се понуда односи.

Уколико се понуда односи на опрему стечајног дужника и контејнере у Обреновцу, понуду је потребно доставити у запечаћеној коверти са назнаком ''Понуда - НЕ ОТВАРАТИ - продаја имовине стечајног дужника Термоелектро доо - у стечају **редни бр. целине 29/\_\_\_\_\_**'', са позивом на редни број целине из Спецификације опреме и контејнера, која се налази у продајној документацији бр. 6.

**Запечаћена коверта треба да садржи:**

- потписану пријаву за учешће у поступку јавног прикупљања понуда;

- потписану понуду, уз навођење јасно одређеног износа за куповину предмета продаје;

- доказ о уплати депозита или копију банкарске гаранције;

- потписану изјаву о губитку права на повраћај депозита;

- извод из регистра привредних субјеката и ОП образац, ако се као потенцијални купац пријављује правно лице;

- фотокопију личне карте, ако се као потенцијални купац пријављује физичко лице;

- овлашћење за заступање, уколико јавном отварању понуда не присуствује потенцијални купац лично (за физичка лица) или законски заступник (за правна лица). Овлашћење за заступање које издато од стране потенцијалног купца (физичког лица) мора бити оверено у суду или код нотара. Овлашћење за заступање издато од стране потенцијалног купца (правног лица) мора бити печатирано и потписано од стране законског заступника привредног друштва, потенцијалног купца.

**Стечајни управник неће разматрати** усмене понуде, неблаговремене понуде - које пристигну на адресу стечајног дужника након времена назначеног за достављање понуда, понуде које не садрже јасно одређен износ на који понуда гласи, које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року, као и понуде које не садрже потписану изјаву о губитку права на повраћај депозита.

**ЈАВНО ОТВАРАЊЕ ПОНУДА ОДРЖАЋЕ СЕ ДАНА 05.09.2016. ГОДИНЕ У 10:00 ЧАСОВА** (15 минута по истеку времена за прикупљање понуда) **НА АДРЕСИ СТЕЧАЈНОГ ДУЖНИКА У УЛ. УРАЛСКА БР. 9, БЕОГРАД, ПРВИ СПРАТ, КАНЦЕЛАРИЈА БР. 111**, у присуству Комисије за отварање понуда.

Позивају се понуђачи, као и чланови одбора поверилаца да присуствују отварању понуда.

**Стечајни управник спроводи јавно прикупљање понуда тако што:**

1. чита правила у поступку јавног прикупљања понуда,

2. отвара достављене понуде,

3. рангира понуђаче према висини достављених понуда,

4. одржава ред на јавном прикупљању понуда,

5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,

6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,

7. потписује записник.

У складу са Националним стандардом бр. 5, стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да, као најбољи понуђач буде проглашен купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 дана од дана пријема обавештења о прихватању понуде, а пре закључења купопродајног уговора, након чега ће му бити враћена гаранција;

Купопродајни уговор се закључује у року од 5 радних дана од дана одржавања јавног прикупљања понуда, под условом да је депозит обезбеђен гаранцијом уплаћен на рачун стечајног дужника, а проглашени купац је дужан да уплати цео износ купопродајне цене у року од 8 дана од дана потписивања уговора. Ако проглашени купац одбије да потпише уговор или не уплати купопродајну цену у прописаним роковима и по прописаној процедури, губи право на повраћај депозита.

Стечајни управник ће вратити депозит сваком понуђачу чија понуда не буде прихваћена, у року од 3 радна дана од дана одржавања јавног прикупљања понуда.

**Понуђач губи право на повраћај депозита уколико:**

- не поднесе понуду, или поднесе понуду која не садржи обавезне елементе;

- одбије да потпише купопродајни уговор, или

- буде проглашен за купца, али не уплати купопродајну цену у предвиђеном року и на прописани начин.

**ПОРЕЗЕ И ТРОШКОВЕ КОЈИ ПРОИЗЛАЗЕ ИЗ ЗАКЉУЧЕНОГ КУПОПРОДАЈНОГ УГОВОРА У ЦЕЛОСТИ СНОСИ КУПАЦ.**

Oвлашћено лице: стечајни управник Милош Боровчанин, контакт
телефон: 011/277-30-23.